ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
2 ส.ค. 2559

สรุปภาวะตลาดภาคเช้า : เคลื่อนไหวในแดนลบ – SET เคลื่อนไหวในแดนลบตลอดช่วงเช้าที่ผ่านมา โดยรวมราคาน้ำมันดิบที่ปรับตัวลงยังคงเป็นปัจจัยหลักที่กดดันการเคลื่อนไหวของดัชนี ซึ่งเป็นไปตามทิศทางการเคลื่อนไหวของดัชนีตลาดหุ้นในภูมิภาค ทั้งนี้ SET ปิดตลาดช่วงเช้าที่ระดับ 1508.68 จุด -3.94 จุด หรือ -0.3% ด้วยมูลค่าซื้อขายที่ระดับ 2.9 หมื่นลบ. ยังสามารถยืนเหนือแนวรับสำคัญที่ 1507 ได้ หุ้นกลุ่มหลักที่ปรับตัวลงกดดันตลาดได้แก่ พลังงาน -1.0%, ธนาคาร -0.9% และสื่อสาร -0.6% ในขณะที่ สื่อและสิ่งพิมพ์ +0.8% และพาณิชย์ +0.7% ปรับตัวขึ้นหนุนตลาด ค่าเงินบาทเคลื่อนไหวใกล้ระดับ 34.80 บาท
กลยุทธ์ที่แนะนำ : ช่วงบ่าย: คาดช่วงบ่ายแกว่งตัว sideways ต่อ ให้ดูแนวรับที่ 1507-1500 จุด วันนี้คาดยังไม่มีข่าวอะไรที่จะเข้ามากำหนดทิศทางการเคลื่อนไหวของตลาดได้มากนัก หากปรับตัวลงไม่ควรต่ำกว่า 1500 จุด ถ้าต่ำกว่าแนะนักลงทุนขายทำกำไรสัดส่วนลงทุนที่ถือมาตั้งแต่ปลายเดือน มิ.ย. ในกรณีที่ตลาดสามารถฟื้นตัวขึ้นได้ ให้แนวต้านที่ระดับ 1518 และ 1525 จุด หุ้นแนะนำเก็งกำไรตามสัญญาณเทคนิค ได้แก่ BLA (รับ 41.00 ต้าน 43.25 cut 40.50) และ HMPRO (รับ 10.00 ต้าน 10.6 cut 9.95)